stanford-oval/wikipedia huggingface dataset:
המטה הכלכלי-חברתי
אגף פנים, תכנון ופיתוח

אגף פנים, תכנון ופיתוח מוביל את פעילות משרד ראש הממשלה בתחומי מדיניות הפנים ובכלל זה שלטון מקומי, מדיניות תכנון, פיתוח והקצאת קרקעות, הגירה, חקלאות בהיבטי פיתוח הכפר, איכות סביבה, ביטחון פנים, היערכות לחירום ושירותי דת.
סמנכ"לית פנים, תכנון ופיתוח הנוכחית היא הדס שון לוי.
אגף פנים תכנון ופיתוח מחולק לארבעה צוותים:
צוות מדיניות פנים וחוסן - מוביל את פעילות משרד ראש הממשלה בתחומי מדיניות הפנים, לרבות הגירה, ביטחון אישי, חוסן, היערכות לחירום ושיקום ארוך טווח לאחר אירועי חירום, מתמחה בגיבוש ובקידום פרויקטים לאומיים ביצועיים ורב מערכתיים, תוך התמקדות בהנעת תהליכים, הסרת חסמים ופתרון מחלוקות בין משרדיות. בעת חירום, מייצג הצוות את מנכ"ל המשרד בשטח ובחמ"לים שונים, מהווה צינור ישיר להעברת מסרים בין הרשויות המקומיות למקבלי ההחלטות, מסייע בהסרת חסמים, אוסף נתונים ובונה את תוכניות השיקום לאחר אירועי האסון.
צוות שלטון מקומי - מקדם את מדיניות הממשלה בהובלת הצעדים לתפקוד איכותי של השלטון המקומי, עוסק בנושאים מוניציפליים רוחביים, לרבות גיבוש והובלה של מפת העדיפות הלאומית, ביזור סמכויות מהשלטון המרכזי לשלטון המקומי וייעול ממשקי העבודה בין רובדי השלטון. כמו כן, הצוות מקדם פיתוח כלכלי במרחב העירוני, כגון פיתוח מנועי צמיחה ברשויות, חיזוק וקידום התעסוקה והעצמאות הפיננסית של השלטון המקומי.
צוות תכנון ופיתוח מרחבי - מוביל ומיישם את מדיניות משרד ראש הממשלה בנושאי תכנון ופיתוח הוליסטיים של המרחב הפיזי, ייעול תהליכי תכנון סטטוטוריים והקצאת קרקע, מדיניות סביבה ואנרגיה מקיימת, ופיתוח המרחב הכפרי.
צוות עלייה, קליטה, תפוצות ומורשת - מקדם את הקשר בין יהדות התפוצות למדינת ישראל, פעולות שונות הנוגעות לעלייה וקליטה בישראל, ואחראי על ההתקשרות עם הקרן למורשת הכותל המערבי לרבות חברות בוועד המנהל של הקרן.
אגף ממשל וחברה

אגף ממשל וחברה מהווה זרוע מדיניות, תכנון ויישום בהיבטי טיוב עבודת הממשלה ובמהלכים חברתיים-כלכליים במדינת ישראל, במסגרת היותו חלק מהמטה הכלכלי-חברתי במשרד ראש הממשלה, בהובלת מנכ"ל משרד ראש הממשלה ובהתאם למדיניות ראש הממשלה.
האגף מוביל, בין היתר, עבודות מטה לאומיות ורוחביות בתחומי החברה, הכלכלה והממשל, שכוללות רפורמות ותהליכי שינוי, גיבוש ויישום המלצות לפעילות הממשלה, קידום סנכרון בעבודת משרדי הממשלה, ובפיתוח והאצה של יוזמות מגוונות, כלי עבודה לשיפור דרכי עבודת משרדי הממשלה והטמעת חדשנות בה.
במסגרת עבודתו, פועל האגף להשגת היעדים הבאים:
גיבוש והובלה של מדיניות חברתית-כלכלית בין-משרדית – הובלת עבודות מטה רוחביות בסוגיות ואתגרים לאומיים, בדגש על זווית אוכלוסיות ייחודיות וסוגיות חברתיות מרכזיות הנמצאות על סדר יומה של הממשלה. כמו כן, האגף פועל לחיזוק יכולות היישום של תוכניות חברתיות-כלכליות באופן רוחבי בממשלה ואת יכולות מדידת האימפקט שלהן.
הטמעה וחיזוק של יכולות תכנון ויישום מדיניות בממשלה – האגף פועל במספר דרכים, החל מהנחיה ופיתוח מקצועי של אגפי המדיניות והאסטרטגיה במשרדי הממשלה וחיזוק יכולות השימוש בנתונים וכלה בפיתוח של שגרות פעולה וכלי ניהול ברמה הממשלתית. לדוגמה, האגף עמל על הכנת ופרסום ספר תוכניות העבודה הממשלתי, מפעיל מנגנוני בקרה על מידת הביצוע של תוכניות העבודה ומידת הביצוע של החלטות ממשלה ופועל לסנכרון פעילות בין משרדית סביב סוגיות תוכן שונות ומגוונות.
הובלת רפורמות לטיוב ולשיפור עבודת הממשל – האגף פעל ופועל בשנים האחרונות בכלים שונים על מנת לטייב ולשפר את עבודת הממשלה בתחומים שונים, החל מתמיכה במהלכים לאומיים להטמעת דיגיטל וחדשנות בממשל, לרבות המעבר לענן, קידום שיפור השירות הפנים-ארגוני ושיפור האספקה של שירותים חברתיים באמצעות מיקור חוץ.
חיזוק הממשק שבין האזרח לבין הממשלה – אחד מתפקידיו העיקריים של האגף עוסק בקידום שיתופי פעולה רב-מגזריים וחיזוק יכולות שיתוף הציבור בתכנון וביישום מדיניות. זאת, כחלק מתפיסה כוללת להגברת השקיפות של פעולות הממשל, יצירת חיבורים הדוקים של גופי הממשל עם גופי החברה האזרחית, האקדמיה, הארגונים הבינ"ל והמגזר העסקי.
החל מחודש פברואר 2023 מכהנת עו"ד לירון הנץ כסמנכ"לית ממשל וחברה.
אגף כלכלה ותשתיות

אגף כלכלה ותשתיות, מספק ייעוץ כלכלי למנכ"ל בנושאים המטופלים במטה הכלכלי-חברתי ומוביל את פעילות המטה בתחומי משק וכלכלה. בכלל זה מדיניות מאקרו ותקציב המדינה, מיסוי והכנסות המדינה, תחרותיות ושוק ההון, וכן נושאי שכר ונושאים חשכ"לים. האגף מקדם ומלווה מטעם משרד ראש הממשלה את תחומי התחבורה, התשתיות, האנרגיה, משק המים, שוק הנדל"ן, התיירות, התעסוקה התעשייה ומסחר, התקשורת, וכן בהיבטים תקציביים הנוגעים למערכת הביטחון.
סמנכ"ל כלכלה תשתיות הנוכחי הוא אמיר ברקן.
אגף יישום תוכניות חברתיות

אגף יישום תוכניות חברתיות עוסק בקידום ופיתוח נושאי רווחה וחברה המגיעים לשולחנו של ראש הממשלה, ובמסגרת זו מופקד, על נושאים בהם עוסקים: משרד החינוך, משרד הרווחה, משרד הבריאות, משרד התרבות והספורט, וכן גם נושאים אחרים המובלים על ידי משרד ראש הממשלה, כגון: הטיפול באוכלוסיות מוחלשות כגון עולי אתיופיה, נוער בסיכון .
הלשכה המשפטית

הלשכה מהווה את הסמכות המקצועית המרכזית בהיבטים המשפטיים והחקיקתיים הכרוכים בפעילות התכנון, והיא מלווה את התהליכים ביחידות השונות על פי צורך. כמו כן, מובילה היחידה תהליכים הכרוכים בשינוי חקיקה ותקנות הנגזרים מפעולות תכנון מדיניות שהושלמו ואושרו.
בין תפקידיה: מתן ייעוץ וליווי משפטי לראש הממשלה ולמנכ"ל כאשר הדבר נדרש, הכנת חוות דעת וסקירות בנושאים שונים העולים על סדר היום, מתן ייעוץ לאגפים השונים, הובלת הביצוע של היבטים חקיקתיים בתוכניות ומתן הגנה משפטית במקרה הצורך.
היועצת המשפטית הנוכחית היא עו"ד שלומית פרגו-ברנע.
מנכ"ל משרד ראש הממשלה

מנכ"ל משרד ראש-הממשלה עומד בראש המטה החברתי-כלכלי. המנכ"ל מוביל את עבודת המטה והמדיניות המתבצעת במשרד ראש הממשלה במכלול הנושאים הכלכליים, החברתיים והאזרחיים.
מנכ"ל המשרד מרכז את עבודת המטה הממשלתית בנושאים אלו, מטעמו של ראש-הממשלה, והוא מוביל ושותף מרכזי בפרויקטים לאומיים גדולים שעל סדר יומה של הממשלה ושל ראש הממשלה.
לצידו של מנכ"ל משרד ראש הממשלה עומדים סמנכ"לי האגפים של המטה החברתי-כלכלי .
ראשי המטה לדורותיהם

| שם | שם | כהונה | תחת ראש הממשלה |
| --- | --- | --- | --- |
|  | הראל לוקר | 2012–2015 | בנימין נתניהו |
|  | אלי גרונר | 2015–2018 | בנימין נתניהו |
|  | יואב הורוביץ (מ"מ) | 2018–2019 | בנימין נתניהו |
|  | רונן פרץ (מ"מ) | 2019–2020 | בנימין נתניהו |
|  | צחי ברוורמן (מ"מ) | 2020–2021 | בנימין נתניהו |
|  | יאיר פינס | 2021–2022 | נפתלי בנט |
|  | נעמה שולץ | 2022 | יאיר לפיד |
|  | יוסי שלי | 2023–2025 | בנימין נתניהו |
|  | דורית שטיינמץ (מ"מ) | 2025- | בנימין נתניהו |
ראו גם

מנכ"ל משרד ראש הממשלה
משרד ראש הממשלה
הערות שוליים

↑  דו"ח הוועדה לבחינת מטה ראש הממשלה, ‏אפריל 2012
↑  אודות אגף פנים, תכנון ופיתוח – יחידה גדולה, באתר GOV.IL
↑  צוות מדיניות פנים וחוסן, באתר GOV.IL
↑  צוות שלטון מקומי, באתר GOV.IL
↑  צוות תכנון ופיתוח מרחבי, באתר GOV.IL
↑  מנכ"ל משרד ראש הממשלה
נינטנדו סוויץ'

| --- | --- |


 יצרן:  נינטנדו
 סוג:  קונסולת משחקים
 דור:  דור הקונסולות השמיני
 יצא לראשונה:  3 במרץ 2017
 מעבד:  טגרה X1 
 מדיה:  פיזית ודיגיטלית
 אחסון:  32GB עם אפשרות להרחבה על ידי כונן חיצוני
 בקרים:  Joy-cons, Pro Controller
 קישוריות:  2.4/5GHz 802.11ac Wi-Fi 1 × USB 3.0 2 × USB 2.0
 שירותים אונליין:  Nintendo Switch Online Service
 תאריך שחרור:  3 במרץ 2017
 יחידות שנמכרו:  150 מיליון (נכון ל-ינואר 2025)
 מודל קודם:  נינטנדו 3DS Wii U
 מודל אחריו:  נינטנדו סוויץ' 2 
 
נינטנדו סוויץ' (באנגלית: Nintendo Switch; ביפנית: ニンテンドースイッチ,‏ Nintendō Suitchi) היא קונסולת משחקים מבית נינטנדו שהגיעה לחנויות במרץ 2017. הקונסולה היא שילוב היברידי בין קונסולה ניידת עם מסך עצמאי לקונסולה נייחת המתחברת למסך חיצוני וכוללת מעבד וכרטיס גרפי חזקים יותר משל הנינטנדו 3DS.
המערכת הושקה ב־3 במרץ 2017 ביחד עם משחק ההשקה של הקונסולה The Legend of Zelda: Breath of the Wild ו־Just Dance 2017 (המשחקים נמכרים בנפרד מהקונסולה).
גרסה ניידת בלבד של הקונסולה, הנקראת נינטנדו סוויץ' לייט, הושקה בספטמבר 2019, ביחד עם גרסה חדשה של הנינטנדו סוויץ', ששופרו בה חיי הסוללה. באוקטובר 2021 יצאה לאור גרסת OLED בעלת מסך מוגדל, מעמד גמיש ויציב משמעותית ביחס למודל המקורי, מערכת סאונד טובה יותר ושטח אחסון גדול יותר.
בשנת 2024 דווח שסוויץ היא הקונסולה המצליחה ביותר ביפן, ומכרה ברחבי העולם כ-140 מילון יחידות.
ב-16 בינואר 2025 נינטנדו הוציאה טריילר ברשתות החברתיות שמראה את הנינטנדו סוויץ' 2, הנינטנדו סוויץ 2 יהיה עם מסך גדול יותר ואיכותי יותר. בנוסף לכך יהיה לו משחקים אקסקלוסיביים, ולשלטים שלו יכולת כמו של עכבר מחשב ובמקום להחליק על הקונסולה הם נצמדים אליה.
הקונסולה

המשחקים מגיעים על מחסניות משחק שדומות לאלו של קונסולת ה-3DS אם כי לא קיימת אפשרות תאימות לאחור של ה-3DS וה-Wii U לסוויץ'. ניתן גם לקנות את המשחקים בצורה דיגיטלית דרך החנות Eshop.
הקונסולה עצמה מורכבת מטאבלט עצמאי שניתן לחבר אותו לטלוויזיה בעזרת תחנת עגינה עם ממשק HDMI או לחבר אליו בקרי שליטה למשחק במצב נייד. במצב של משחק בטלוויזיה ניתן להוציא מהקונסולה את שני הבקרים (Joy Cons) ולחבר אותם לשלט, שנקרא Grip. במצב של משחק נייד (לא מהטלוויזיה), ניתן לחבר את ה־Joy Cons בחזרה אל הקונסולה, לקחת אותה ולשחק מכל מקום באותו המשחק ששוחק בטלוויזיה. אפשר לשחק גם במצב שיתופי (co-op) עם שחקנים נוספים באמצעות משחק עם בקר אחד לכל שחקן.
הקונסולה > נינטנדו סוויץ לייט

הנינטנדו סוויץ לייט, היא גרסה של הסוויץ המיועדת למשחק במצב נייד בלבד. יצאה ברחבי העולם ב-20 בספטמבר 2019, עם מחיר  של 199.99 דולר ארצות הברית.[183] הוכרז לראשונה ביולי 2019, הSwitch Lite הוא יחידה אחת, המשלבת את ה-Joy-Con כחלק מהחומרה של היחידה הראשית, ומשתמשת במסך קטן יותר בגודל 5.5 אינץ' (14 ס"מ) באלכסון. בנוסף, משטח כיוון רגיל מחליף את ארבעת לחצני הכיוון ב-Joy-Con המשולב השמאלי. תוך שימוש בסוללה קטנה יותר מהמתג המקורי, ה-Switch Lite משתמש בערכת שבבים חסכונית יותר, ה-16 ננומטר Tegra X1+, כדי להאריך את זמן השימוש המשוער מ-2.5 ל-6.5 שעות ל-3-7 שעות בטעינת סוללה אחת.
הקונסולה > OLED

ב-6 ביולי 2021, נינטנדו הכריזה רשמית על דגם חדש בשם Nintendo Switch - דגם OLED. דגם ה-OLED כולל צג OLED בגודל 7 אינץ' (180 מ"מ) 720p, וכשהוא מחובר לעגינה, פלט ברזולוציית 1080p בדומה לדגם המקורי. בנוסף, הוא כולל 64GB של אחסון פנימי, פונקציות שמע משופרות, גוף מסגסוגת מגנזיום ומעמד מתכוונן רחב יותר לשימוש במצב שולחן. היחידה נשלחת עם מעגן חדש הכולל יציאת LAN קווית. הוא כולל מפרט טכני דומה לזה של דגם ה-Switch הבסיסי, והוא תואם לכל משחקי ה-Switch והאביזרים הקיימים. היחידה נשלחת בשני חבילות: אחת הכוללת תחנת עגינה שחור וג'וי-קון אדום וכחול (בדומה לערכת הצבעים המוגדרת כברירת מחדל של דגם הבסיס), ואחת הכוללת תחנת עגינה לבן וג'וי-קון לבן. הוא שוחרר ב-8 באוקטובר 2021, לצד יציאת Metroid Dread, במחיר קמעונאי של $349.99. אולם מחירו ברחבי העולם שונה לעיתים קרובות.
פרטים טכניים וחומרה

כרטיס מסך ומעבד: הסוויץ' משתמש במעבד וכרטיס מסך מסוג "טגרה" של חברת אנבידיה (Nvidia)
משקל: 398 גרם (כאשר ה־Joy Cons מחוברים); 297 גרם (ללא ה־Joy Cons)
ממדים: גובה: 102 מ״מ, רוחב: 238 מ״מ (כאשר ה־Joy Cons מחוברים)/173 מ״מ (ללא ה־Joy Cons), עובי: 14 מ״מ.
מסך: 6.2 אינץ' ברזולוציה של 1280×720 פיקסלים.
פלט חיצוני: 480p, 720p או 1080p (דרך חיבור HDMI).
אחסון: 32 גיגה־בתים של אחסון פנימי. ניתן להוסיף אחסון של עד 2 טרה־בתים בעזרת כרטיס MicroSD.
סוללה: סוללה מסוג ליתיום איון בנפח 4310mAh.
הג'וי קון

הג'וי קון הוא השלט העיקרי של קונסולת ה-Switch.
הוא יכול לתפקד כשלט חוטי המחובר ישירות לקונסולה, וכן כשלט אלחוטי.
השלט הנוסף הוא שלט ה-pro, אך הוא אינו מגיע עם הקונסולה. לג'ויקון מספר תכונות:
HD rumble אלמנט זה נועד לשפר את חוויית המשחק על ידי רטט ומדמה מצבים שונים באמצעות חוש המישוש.
בקר תנועה - אלמנט זה חש תנועה, בדומה לשלט של קונסולת ה-Wii, וכולל גירוסקופ ללכידת תנועות מורכבות.
מספר משחקים תומכים בפונקציה זו, למשל Mario Tennis Aces שבו אפשר לשחק את כל המשחק עם בקר התנועה, מה שמשפר את חוויית המשחק.
כמו כן, בג'ויקון בודד יש ג'ויסטיק אחד, אך ניתן לחבר שני ג'ויקונים באמצעות ™Joy‑Con Grip, וכך הג'ויקון מתפקד בדומה לשלט של קונסולות ה-Xbox וה-Playstation.
בקיץ 2019 החלו להישמע ביקורות קשות על האיכות של הג'וי קונים: הדבק של הג'ויסטיק מתקלקל מהר יותר מהנדרש, וכתוצאה מכך, הג'ויסטיק נוטה לצדדים גם בלי לחיצות של המשתמש. התופעה מכונה "דריפט". בעקבות תביעה מקיפה החליטו המשרדים האמריקאיים של נינטנדו לתקן בחינם בקרים, גם אם נגמרה האחריות עליהם, אך המבצע לא התנהל באף טריטוריה אחרת. ה"דריפט" תועד גם בדגם הסוויץ' לייט כמה ימים אחרי השקתו.
אביזרים נלווים

נינטנדו הכריזה על שלט pro controler) Pro) לסוויץ', בדומה לשלט ה־Pro (אנ') של ה־Wii U.
את השלט נינטנדו הציגה בטריילר של הקונסולה ומספר חברות צד שלישי הכריזו על מגנים לקונסולה ומעמד למצב משחק Tabletop.
כמו כן, הושק ליין המוצרים "נינטנדו לאבו", מספר ערכות של אביזרים מקרטון לבנייה עצמית, בשילוב עם טכנולוגיית הג'ויקונים.
סוגי ערכות: ערכת רובוט, ערכת דייג, ערכת פסנתר, ערכת רכב (עם תמיכה ב-mario kart 8 deluxe).
כמו כן, יש חברות צד שלישי המפתחות אביזרים נלווים, אך ללא תמיכה רשמית של נינטנדו.
שירותי אונליין > חשבון משתמש

ניתן לקשר את פרופילי המשתמש של Nintendo Switch לחשבון נינטנדו, המאפשר גישה לתכונות מקוונות ויכולת להוריד ולרכוש תוכנה מ-Nintendo eShop. ניתן ליצור חשבון נינטנדו עם חשבון משירות רשת חברתית של צד שלישי או מזהה חשבון נינטנדו קיים מ-3DS או Wii U. נינטנדו אינה מתכננת להציע שירותי רשת חברתית של צד ראשון ב-Switch,  בשל קידום ה-Switch של נינטנדו בתור קונסולה ביתית. במקום זאת, ניתן לקשר פרופילים לרשתות חברתיות קיימות כגון פייסבוק וטוויטר לצורך תכונות חברתיות ושיתוף.
שירותי אונליין > שיתוף עם חברים ורשתות חברתיות

שחקנים יכולים לרשום חברים דרך קודי חברים כמו במערכות קודמות של נינטנדו, חיפוש חברים ברשת המקומית, דרך אינטראקציות מרובות משתתפים בעבר, או דרך פרופילי חשבון נינטנדו הרשומים כחברים באפליקציות לנייד של נינטנדו כגון. במרץ 2017, נינטנדו הכריזה שיש להן תוכניות לספק שיטות אחרות לרישום חברים, כולל באמצעות מדיה חברתית של צד שלישי ובאמצעות מזהי חשבונות קיימים של נינטנדו. תמיכה ברישום חברים ב-Switch דרך Facebook וטוויטר נוספה ב-13 במרץ 2018, כחלק מעדכון המערכת 5.0.0.
שירותי אונליין > משחקי רשת ושירותי אונליין ייחודיים

בהתאם לקונסולות של מיקרוסופט וסוני, נדרש מנוי כדי לגשת למשחק מרובה משתתפים מקוון ברוב המשחקים. המנוי של Nintendo Switch Online כולל גישה למשחק מקוון, צ'אט קולי, גישה לספרייה מתעדכנת של משחקי NES ו-SNES ו-Sega Genesis, ובהמשך נוספו הקונסולות GB ו-GBC ו-GBA Nintendo 64. וכן אפשרות לאחסון בענן.
שירותי אונליין > אפליקציה ייעודית

האפליקציה לנייד של Nintendo Switch Online מאפשרת גישה לצ'אט קולי למנויי Switch Online, כמו גם גישה לאתרים מיקרו-ספציפיים למשחק. בניגוד למתחרותיה, צ'אט קולי אינו נתמך דרך הקונסולה עצמה, ומחייב שימוש באפליקציה בסמארטפון כמו כן ישנה אפליקציה נפרדת המספקת גישה לבקרת הורים.
כותרים לסוויץ'

בזמן הכרזת הקונסולה, נינטנדו הכריזה על מספר כותרים שהושקו במיוחד לקונסולה החדשה.
כותרים לסוויץ' > The Legend of Zelda: Breath of the Wild

כותר ההשקה של הקונסולה, במשחק זה לינק (Link) מתעורר לאחר שינה ארוכה וקם לממלכת Hyrule ההרוסה שנשלטת על ידי המלך גנון (Ganon) שגר בטירת היירול ועל לינק לעצור אותו מלהרוס את העולם. משחק זה בסדרה הוא שונה מכיוון שהמשחק הוא משחק עולם פתוח, כלומר, השחקן יכול לחקור את העולם, לגלות מקומות חדשים ולפגוש באויבים בדרכו.
המשחק זכה לשבחים רבים ונחשב לאחד ממשחקי העולם הפתוח הכי טובים שנוצרו אי-פעם.
כותרים לסוויץ' > 1, 2, Switch

משחק זה הוא משחק מסיבות שמיועד למספר מרובה של משתתפים, המשחק משתמש בטכנולוגיית התנועה של ה-Joy-cons. זהו משחק מסיבות, הכולל מבחר גדול של מיני-משחקים שמתארים מספר מצבים שונים כמו דו-קרב במערב הפרוע או חליבת פרה ברפת. המשחק הוא אחד ממשחקי ההשקה של הסוויץ' ויצא לאור ב-3 במרץ 2017.
כותרים לסוויץ' > ARMS

משחק לחימה שגם הוא משתמש בטכנולוגיית התנועה של ה-Joy-cons, רק שב-ARMS, ה-Joycons משמשים כאגרופיו של השחקן בזירת קרב וירטואלית. המשחק מיועד למצב שחקן יחיד/2 שחקנים או למצב רב-משתתפים. משחק זה יצא לאור ביוני 2017.
כמו כן, מעבר לשיטת משחק רגילה (1V1), אפשר גם לשחק במצב 2V2. ב
כותרים לסוויץ' > Snipperclips

משחק זה הוא משחק פאזלים לשני שחקנים שהמטרה היא שיתוף פעולה על מנת לעבור את החידות ואת השלבים במשחק. במשחק ישנם שתי דמויות - Snip ו-Clip שלכל אחת מהם תכונות ייחודיות העוזרות לעבור את השלבים. המשחק יצא לאור במרץ 2017.
כותרים לסוויץ' > Splatoon 2

המשחק השני בסדרת ה-Splatoon, הוא משחק רב-משתתפים בסגנון יריות בגוף שלישי (Third-Person Shooter). כמו במשחק הראשון, השחקן שולט ביצורים הנקראים "Inklings" ומצוידים ברובי-צבע המשחק יצא לאור ביולי 2017.
Luigi's Mansion 3
המשחק, שהושק 31 באוקטובר 2019, מדבר על הרפתקאותיו של לואיג'י לאחר שחבריו נחטפו על ידי האויב המושבע שלו, King Boo.
כותרים לסוויץ' > Super Mario Odyssey

משחק זה יצא באוקטובר 2017, במשחק זה, מריו, לאחר תבוסה מביכה מול אויבו באוזר, (שקרע לו את הכובע) משתדל לנקום ופוגש בקפי, כובע עם רצונות חופשיים שמחליט לעזור לו.
במשחק פעולות חדשות שלא נראו במשחקים קודמים, עם חוויה של עד 80 שעות משחק ועולמות מגוונים וחדשים. כמו כן, במהלך המשחק אפשר למצוא "ירחים" הניתנים להחלפה תמורת תלבושות, אביזרים לבית, ומדבקות לקיר.
ב-2 במאי 2018 יצא למשחק עדכון ובו התווסף לואיג'י, אחיו הצעיר של מריו.
העדכון מציע משחק בו השחקן מחביא בלון תוך פחות מ-30, שניות ומשיג בלונים של אחרים בזמן מוגבל.
Super Mario Party
המשחק כולל משחקי חברה ומשחקים קטנים (mini-games), ומעין משחק "קופסה" עם מבחר דמויות כגון: מריו, לואיגי, באוזר, פיץ ודמויות נוספות. אפשר לשחק את המשחק עם אדם נוסף או Online. משחק זה הושק ב-5 באוקטובר 2018.
Mario Tennis Aces
במשחק יש שני מצבים עיקריים: מצב "רגיל"- טורנירים, משחקים אונליין, ומצב 'סווינג'- המשתמש בטכנולוגיית התנועה של הג'ויקונים. מצב הרפתקה- במצב הרפתקה, נלחמים במפלצות, מתאמנים, ומבצעים אתגרים. בספטמבר 2018, יצאה גרסה 2.0 המאפשרת לשחק את מצב ההרפתקה באופן מקוון, דמויות נוספות, ועוד. משחק זה הושק ביוני 2018.
הערות שוליים

↑  ה-Switch היא הקונסולה המצליחה ביותר ביפן, נושקת ל-140 מיליון גלובאלית, באתר Vgames.co.il, ‏2024-07-02
↑  Cameron Faulkner, Nintendo Switch Lite FCC filings confirm a smaller battery, new processor, and Odin fixation, The Verge, ‏2019-08-05 (באנגלית)
↑  Michael McWhertor, Nintendo announces new Nintendo Switch model with 7-inch OLED screen, Polygon, ‏2021-07-06 (באנגלית אמריקאית)
↑  Nintendo confirms Switch OLED has ‘no major internal changes’, VGC, ‏2021-07-06 (באנגלית בריטית)
↑  "Nintendo Labo". Nintendo. נבדק ב-2021-10-08.{{cite web}}:  תחזוקה - ציטוט: url-status (link)
↑  Willie Clark, Nintendo Switch won’t have Miiverse or StreetPass, VentureBeat, ‏2017-01-13 (באנגלית אמריקאית)
↑  Add Friends Through Social Media With Latest Nintendo Switch Update, Digital Trends, ‏2018-03-13 (באנגלית)
↑  Christopher Grant, Nintendo Switch will have a paid online service starting this fall, Polygon, ‏2017-01-12 (באנגלית אמריקאית)
↑  Christopher Grant, Nintendo Switch will have a paid online service starting this fall, Polygon, ‏2017-01-12 (באנגלית אמריקאית)
↑  שחרור מחדש של המשחקים Super Mario 64, Super Mario Sunshine ו-Super Mario Galaxy, ששוחררו לקונסולות נינטנדו 64, נינטנדו גיימקיוב ו-Wii.
| נינטנדו |
| --- | --- | --- |
| קונסולות נייחות | Color TV Game ‏• Nintendo Entertainment System ‏• Super Nintendo Entertainment System ‏• נינטנדו 64 ‏• נינטנדו גיימקיוב ‏• Wii ‏• Wii U ‏• נינטנדו סוויץ' ‏• נינטנדו סוויץ' 2 |  |
| קונסולות ניידות | Game & Watch • וירטואל בוי • גיים בוי ‏• גיים בוי קולור ‏•  גיים בוי אדוונס • נינטנדו DS ‏• נינטנדו 3DS |  |
| סדרות דגל | סופר מריו • האגדה של זלדה • פוקימון • מטרויד • דונקי קונג • קירבי • Star Fox • יושי • ספלטון • F-Zero • קיד איקרוס |  |
| אנשי מפתח בחברה | שיגרו מיאמוטו • סאטורו איווטה • סטושי טג'ירי • יושיהירו מורי |  |
| שונות | Super NES Classic Edition • NES Classic Edition • Mii • דליפת המידע של נינטנדו • Game Freak • אמיבו |  |
קונסולת הנינטנדו סוויץ לייט

סמל שירותי האונליין לקונסולת הסוויץ
התפריט הראשי בסוויץ'
כרטיסיית משחק לקונסולה
זיו קוז'וקרו

| --- | --- |

 לידה:  22 ביוני 1977 (בן 47) ישראל באר שבע, ישראל
 מוקד פעילות:  ישראל 
 מקום לימודים:  הקונסרבטוריון העירוני באר שבע  אוניברסיטת בר-אילן  האקדמיה למוסיקה ולמחול בירושלים
 עיסוק:  מלחין, מנצח, מעבד, פסנתרן
 שפה מועדפת:  עברית 
 כלי נגינה:  פסנתר
 שיתופי פעולה בולטים:  האקדמיה למוסיקה ולמחול בירושלים  התזמורת הסימפונית הישראלית ראשון לציון
 בן או בת זוג:  לירז צ'רכי (2004–2010) 
 www.ziv-cojocaru.com
 
זיו (קוז'ו) קוז'וקרו (נולד ב-22 ביוני 1977) הוא מלחין, מנצח, מעבד ופסנתרן ישראלי.
ביוגרפיה

זיו קוז'וקרו נולד וגדל בבאר שבע. הוא למד בבית הספר היסודי "רעות" ובתיכון מקיף א' בבאר שבע. החל את חינוכו המוזיקלי בגיל 7 בלימודי פסנתר ותאוריה בקונסרבטוריון העירוני בבאר שבע.
את שירותו הצבאי עשה כמעבד, מנצח ופסנתרן בתזמורת חיל האוויר.
למד באקדמיה למוסיקה ולמחול בירושלים, בפקולטה לקומפוזיציה וניצוח, והשלים בהצטיינות תואר ראשון ותואר שני בקומפוזיציה בכיתותיהם של פרופ' חיים פרמונט ופרופ' צבי אבני. כמו כן, השלים בהצטיינות באקדמיה למוסיקה ולמחול בירושלים תואר ראשון ותואר שני בניצוח בכיתתו של ד"ר יבגני צירלין. את לימודי הדוקטורט בקומפוזיציה סיים באוניברסיטת בר-אילן.
השתלם בכיתות אמן בקומפוזיציה אצל המלחינים פיליפ לרו (צרפת), פביאן פניסלו (ספרד), ואיבן פדלה (איטליה), ובכיתות אמן בניצוח אצל המנצחים פייר-אנדרה וולד (צרפת) ופביאן פניסלו (ספרד).
בשנת 2009 הצטרף קוז׳וקרו לסגל האקדמיה למוסיקה ולמחול בירושלים, ובשנים 2019 - 2022 כיהן כראש החוג לתורת המוזיקה, קומפוזיציה וניצוח. כמו כן, בשנים 2018 - 2023 שימש כמנצח הבית של הסינפונייטה הישראלית באר שבע. 
כיום הוא משמש כמלחין הבית של התזמורת הסימפונית הישראלית ראשון לציון וכחבר בהנהלת איגוד הקומפוזיטורים בישראל.
ביוגרפיה > פעילותו המוזיקלית

כמלחין - יצירותיו בוצעו בישראל וברחבי העולם במסגרות כגון פסטיבל MATA למוזיקה עכשווית בניו יורק, פסטיבל Euro Classic באולם הקונצרטהאוס בברלין, במרכז "ארנולד שנברג" בווינה, בפסטיבל חג המוזיקה הישראלית, בפסטיבל צלילים במדבר, בתחרויות האביב, בפסטיבל קול המוסיקה בגליל העליון ועוד. יצירותיו נבחרו לפסטיבלים הבינלאומיים ACL בווייטנאם (2016), ו-ISCM בסלובניה (2015).
את יצירותיו ביצעו בין השאר: אנסמבל מיתר, אנסמבל צייטפלוס מאוסטריה, הרביעייה הישראלית העכשווית, אנסמבל טמפרה, אנסמבל סולני תל אביב, הסינפונייטה הישראלית באר שבע, הקאמרטה הישראלית ירושלים, התזמורת הקאמרית הישראלית, תזמורת סימפונט רעננה, התזמורת הסימפונית הצעירה ויימאר-ירושלים, התזמורת הסימפונית הישראלית ראשון לציון, המנצחים מיכאל זנדרלינג, עומר מאיר ולבר, אבנר בירון ודן אטינגר, הפסנתרן עמית דולברג, אמן כלי הנקישה תומר יריב, הזמרות קרן הדר ויונית שקד גולן ועוד.
יצירותיו יוצאות לאור במכון למוזיקה ישראלית ובמרכז למוזיקה ישראלית.
יצירותיו מוקלטות ומשמעות בישראל ובחו״ל, בין היתר על ידי Deutschlandfunk Kultur, רדיו ליובליאנה, קול המוסיקה, גלי צה"ל, תאגיד השידור הישראלי ועוד.
כמעבד – כתב למיטב ההרכבים הקאמריים והתזמורות בישראל, לרבות התזמורת הפילהרמונית הישראלית, התזמורת הסימפונית הישראלית ראשון לציון, התזמורת הסימפונית ירושלים, התזמורת הסימפונית חיפה, התזמורת הקאמרית הישראלית, תזמורת סימפונט רעננה, הסינפונייטה הישראלית באר שבע, תזמורת נתניה הקאמרית הקיבוצית, אנסמבל סולני תל אביב, אנסמבל מיתר, אנסמבל טמפרה ועוד.
כמנצח - ניצח על הסינפונייטה הישראלית באר שבע, התזמורת הסימפונית ירושלים, תזמורת ה"קונצרט וינר-וורין" באוסטריה, התזמורת הקאמרית הישראלית, הקאמרטה הישראלית ירושלים, התזמורת הסימפונית חיפה, תזמורת האופרה הקאמרית, תזמורת נתניה הקאמרית הקיבוצית, תזמורת סימפונט רעננה, אנסמבל מיתר, אנסמבל זמרי מורן, התזמורת הפילהרמונית של בוטושאן ברומניה ועוד.
בזירת המוזיקה הפופולרית - החל משנת 1998 קוז׳וקרו בלט כמעבד מוזיקלי, מפיק, מנצח, פסנתרן ונגן קלידים. הוא שיתף פעולה עם אמנים כמו גידי גוב, דויד ברוזה, יהודה פוליקר, חנן יה, אלון אולארצ'יק, ערן צור, רמי קליינשטיין, יוני רכטר, שלמה גרוניך, דודו טסה, יהודית רביץ, יזהר אשדות, שלומי שבן, ריטה, אורי בשן, קובי אפללו,
אביב גדג׳, ריקי גל, הראל סקעת, אברהם טל, לירז צ'רכי, דוד דאור, מיקי קם, מוריס אל מדיוני ועוד.
פרסים, מענקי יצירה ואותות הוקרה

2018 מענק יצירה מטעם מפעל הפיס
2017 מענק יצירה מטעם משרד התרבות
2015 פרס ראש הממשלה לקומפוזיטורים
2014 מענק יצירה מטעם משרד התרבות
2009 פרס הסינפונייטה הישראלית באר שבע לניצוח
2005 - 2007 מלגות הצטיינות מטעם האקדמיה למוסיקה ולמחול בירושלים
2000 פרס ״תמוז״ בקטגוריית נגן השנה
מיצירותיו

2022 שירים על חיי ילדים - למצו סופרן ותזמורת | Songs on the Lives of Children - for Mezzo-soprano and Orchestra
2019 רציתי לצרוח עליכם שירים - לסופרן ותזמורת | I Wanted to Scream Songs at You - for soprano and Orchestra
2017 חמש נגינות ביניים - לתזמורת מיתרים | Five Intermezzi - for strings orchestra
2017 Still talking – conversations for percussionist & Orchestra
2017 מאין באת ולאן אתה הולך – לתזמורת קאמרית | Whence Comest Thou, Whither Wilt Thou Go – for chamber orchestra
2016 ״מחבואים״ - לחליל, קלרינט, כינור וצ׳לו | Hide and seek – for flute, clarinet, violin and cello
2015 Links.Metamorphosis – for large orchestra
2015 BBBeeezzz – for violin/ Viola, clarinet/ bass clarinet and piano
2014 ״צבעים באבק״ - לתזמורת | Colors in the dust – for orchestra
2014 XoOx..! formus agitatus (the Septet version) – for flute, clarinet, violin, viola, cello, Percussion and piano
2013 XoOx..! formus agitatus (the Trio version) – for violin, Percussion and piano
2013 Do you like Bill? - for flute, clarinet, violin, cello and piano
2012 ״דופק״ - לפסנתר ותזמורת | Pulse – for piano and orchestra
2012 ״בגדה בגדה...״ - לתשעה מוזיקאים וקריין | Betrayed – for nine musicians and narrator
2011 ״חקירות אורבניות״ - לשישה מוזיקאים | Urban inquiries – for six musicians
2009 ״מהעולם הנעלם״ לרביעיית מיתרים | “From the disappearing world” for string quartet
2009 ״כרוניקה של מכתבים בבקבוק״ - שלוש מיניאטורות לתזמורת קטנה | "Chronicles of letters in a bottle" - three miniatures for small orchestra
2008 Elvish moods – for solo clarinet